AlexejDobrolubov/national_council_slovak_2010 huggingface dataset:
33. schôdza NR SR - 4.deň - A. dopoludnia
Dátum: 2025-03-28
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

195. Ďakujem veľmi pekne za slovo. Ja by som v prvom rade chcela poďakovať, že sa tejto téme tak systematicky venuješ a že spoločne teda sa snažíme prinášať riešenia, ktoré by pomohli naozaj státisícom detí na Slovensku, a mňa veľmi mrzí ako dlhodobo je zanedbávaná situácia jednorodičovských domácností, pritom teda pripomeniem, že zákon o rodine na nás vyvíja taký apel hneď v čl. II, kde je uvedené, že spoločnosť všetky formy rodiny všestranne chráni a, žiaľ, teda jednorodičovské domácnosti nie sú v pozornosti ani súčasnej vlády a vlastne ani v minulosti neboli. Je to dlhodobý problém, že sú dlhodobo ignorované. A myslím si, že sme sa s nažili pristúpiť k tomuto návrhu zákona naozaj tak, že sme spravili tú podstatnú prácu, že sme prišli s nejakou definíciou jednorodičovských domácností, ktorá jednoducho v našom právnom poriadku chýba, a zároveň sme navrhli tri konkrétne opatrenia, ktoré sú na tú pomoc, ktoré sú naviazané na tú definíciu jednorodičovskej domácnosti a ktoré by konkrétnym spôsobom rodinám pomohli. A vytvára to, samozrejme, aj do budúcna priestor, ďalej nejaké ďalšie opatrenia na to nadväzovať s tým, že keď už máte tú jednorodičovskú domácnosť zadefinovanú, tak viete prinášať adresné riešenia, čo je náš dlhodobý zámer a cieľ v oblasti sociálnych politík, aby naozaj riešenia, ktoré prinášame, boli adresné. A chcela by som teda apelovať aj na predstaviteľov a predstaviteľky koalície, aby, aby si všimli aj situáciu v jednorodičovských domácnostiach a naozaj tlačili na to, aby im bola poskytnutá pomoc a podpora. Ďakujem veľmi pekne.
33. schôdza NR SR - 2.deň - B. popoludní
Dátum: 2025-03-26
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

80. Ďakujem za slovo. Veľa tu odznelo v tomto príspevku v rozprave, pán podpredseda, ale teda nie veľa k podstate, čo je obsahom toho návrhu zákona a teda vôbec sme sa nedozvedeli odpoveď na otázku, ktorá tu tak neustále sa opakuje, že prečo teda tie štyri roky, prečo to nie je štandardný prístup po dokončení dvoch funkčných období alebo jedného funkčného obdobia. Ja si pamätám ten moment aj na ústavnoprávnom výbore, keď z koaličných radov zaznievalo také, že však vy ani vlastne neviete, koľko teda Žilinka je v tej funkcii. Jasne a len tak náhodne to vychádza úplne rovnako. Ale tak možno ešte aspoň v tej faktickej vašej, ak nejakú ešte na záver máte, by ste mohli skúsiť vysvetliť, že teda v čom spočíva tá pointa, že prečo štyri roky, keď už pán predkladateľ sa k tomu nejako nemá, hoci teda je to jeho návrh zákona. A teda o veľa témach ste tu hovorili a ja len v krátkosti zareagujem ešte na ten pokles trestných činov. Tak ja neviem, ale to netreba byť ani nejako extrémne super zdatný, inteligentný a matematicky spôsobilý, aby človek pochopil, že keď zo skutkovej podstaty vyhodíte aj nejakú časť alebo zmeníte hranice napríklad výšky škôd, tak asi nestúpne tých počet trestných činov, keďže jednoducho už pod to nebudú spadať. Tak ja neviem, ako sa dá týmto vôbec argumentovať. Viete, že to naozaj aspoň keby ste nejaké normálne argumenty použili. Ale teda skúste naozaj odpovedať na tú otázku, že v čom spočíva tá pointa, že prečo štyri roky a či máte nejaký príklad, kde je to takto upravené. Ďakujem. (Potlesk.)
33. schôdza NR SR - 2.deň - A. dopoludnia
Dátum: 2025-03-26
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

52. Ďakujem veľmi pekne za slovo. Ďakujem, Michal, za veľmi obsažný a výstižný príspevok. Ja som jeho začiatok počúvala na ceste sem, pretože som práve bola na výsluchu k trestnému stíhaniu, ktoré sa týka nebezpečného vyhrážania voči mojej osobe, mojej dcére, čo je tiež následok presne toho, o čom si tu hovoril, ako koaliční predstavitelia vnášajú do spoločnosti obrovské množstvo nenávisti a predsudkov a to dopadá na konkrétnych ľudí. A ja to budem robiť vždy pri každej príležitosti, keď budem môcť, ja by som naozaj chcela apelovať na to, aby ste si vstúpili do svedomia a prestali s tým, lebo, ja to poviem priamo, ohrozuje to mladých ľudí a deti nielen tým, že to ohrozuje ich duševné zdravie, ale vedie to naozaj až k takým tragickým situáciám, ako sú samovraždy. A čo, čo ešte potrebujeme, aby sme sa naozaj zastavili, aby ste s tým prestali? Proste slová majú svoje konkrétne dopady v spoločnosti na konkrétnych ľudí a v mnohom práve na mladých ľudí, na deti. Tak vás prosím naozaj, zamyslite sa nad tým. Ďakujem.
23. schôdza NR SR - 11.deň - B2. popoludní
Dátum: 2024-12-10
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

70. Ďakujem veľmi pekne za slovo, aj, Ondrej, ďakujem za doplnenie k tomu Trestnému zákonu. Áno, je to tak proste, že je tu zavedená trestnoprávna zodpovednosť a pán poslanec Bartek môže hovoriť čokoľvek, ale to je prvý článok návrhu zákona, o ktorom tu rokujeme. Je to novela Trestného zákona, tak neviem, že možno tu dochádza k nejakému neporozumeniu toho, o čom sa rokuje. A čo sa týka tých platieb, ja som veľmi rada, samozrejme, že nedošlo k žiadnemu pozastaveniu financovania a som veľmi rada, že aj slovenská vláda tak poslušne teda plní tie požiadavky z Bruselu a už sme tu mali aj kvôli tomu, ja som to spomínala aj v rozprave k SLK, aj práve skrátené legislatívne konanie k novele Trestného zákona, ktorá práve vychádzala z požiadaviek Európskej komisie. Takže vláda poslušne teda napĺňa to, čo Brusel požaduje, tak za to som vďačná, že takýmto spôsobom dokážete vyhovieť Bruselu, a tým pádom ochrániť tie finančné zdroje z Európskej únie. To je, samozrejme, mimoriadne dôležité, pretože sú dôležité na to, aby sa na Slovensku rozvíjali projekty a budovali cesty aj stavali tie nemocnice, pretože práve na to sú tie finančné zdroje určené. Takže ešte raz vďaka za to, že takto počúvate Brusel. Je to super.
23. schôdza NR SR - 11.deň - B2. popoludní
Dátum: 2024-12-10
Poslanec: Plaváková, Lucia (PS)
Druh vystúpenia: Vystúpenie v rozprave

64-2 A na záver by som už len opätovne prízvukovala, že naozaj môžeme sa rozprávať o dôvodnosti SLK, o tom, prečo sme sa ocitli v tejto situácii, koho je to vina, kto vlastne sa na tom akým spôsobom podieľal, ale ten návrh týkajúci sa novely Trestných zákonov mi príde naozaj aj ústavnoprávne neudržateľný. Je to jednoducho exces právny v tejto situácii, aj v akejkoľvek inej a to možno ešte teda by sa dalo aspoň zvážiť, však stále tu máme druhé čítanie, kde by sa dalo niečo upraviť, lebo si myslím, že trestnoprávne naozaj strašiť lekárov a lekárky a kohokoľvek iného, lebo však to je všeobecnejšie upravené, je úplne neprípustné. Obzvlášť keď vlastne máme upravenú priestupkovú zodpovednosť už v súčasnom znení zákona, takže naozaj aspoň keby došlo k zváženiu tejto úpravy, pretože trestnoprávna zodpovednosť, to je naozaj ten najposlednejší krok, ktorý v našom poriadku vôbec máme na to, aby sme nejakým spôsobom vyžadovali dodržovanie povinností a v tomto prípade je to podľa mňa mimoriadne neadekvátne. Ďakujem.
23. schôdza NR SR - 11.deň - B. popoludní
Dátum: 2024-12-10
Poslanec: Plaváková, Lucia (PS)
Druh vystúpenia: Vystúpenie v rozprave

24. Ďakujem veľmi pekne za slovo. Kolegovia, kolegyne, tak tu máme ďalšie skrátené legislatívne konanie. O tom bude teda aj môj príspevok, akým spôsobom vláda skrátené legislatívne konania využívala aj doposiaľ a akým spôsobom ho využíva v tomto prípade. Tentokrát ním vláda rieši svoju neschopnosť zabezpečiť fungujúce zdravotníctvo po trinástich rokoch vlády Roberta Fica a SMER-u, tak to nie je pre pána premiéra Roberta Fica ani premiérska téma, čo tam po plesnivých, rozpadávajúcich sa nemocniciach, čo tam po tom, že na základné prístroje a liečbu napríklad pre choré deti sa skladáme vo všelijakých darcovských výzvach. Už naozaj čakám len, kedy sa začneme zbierať na tú bájnu diaľnicu do Košíc alebo na nejakú novú nemocnicu, keďže stále ani to sa nerealizuje. A vlastne my sa aj skladáme každý deň, volá sa to dane, len tie sa akosi rozkotúľavajú na rôzne iné záľuby tejto vlády, napríklad vládne business jety. A ak som teda dobre počítala, toto je už 45. skrátené legislatívne konanie súčasnej vlády a v tomto kontexte by som pripomenula aj z rozhodnutia Ústavného súdu, ktorý v rozhodnutí týkajúcom sa novely trestných kódexov konštatoval, že čelíme situácii upadajúcej legislatívnej kultúry a tie skrátené legislatívne konania sú toho bez pochyby súčasťou. Z tých 45 spomeniem pár, ktoré to pekne demonštrujú, pretože poukazujú práve na ten širší ústavnoprávny problém, ktorý tu podľa mňa máme pri takomto nadužívaní skrátených legislatívnych konaní. Mali sme tu napríklad skrátené legislatívne konanie k lex atentát, ktorý priniesol obmedzenie zhromažďovacieho práva a doživotnú rentu pre premiéra v reakcii teda na pokus o atentát na premiéra Roberta Fica. Nevadí teda, že to vôbec nesúviselo, tá právna norma, ktorá tu bola prijatá v skrátenom legislatívnom konaní, a podľa mňa teda neboli naplnené ani dôvody pre samotné skrátené legislatívne konanie, aj tak ste si to tu pretlačili. A my dnes teda podávame na Ústavný súd podnet na posúdenie nesúladu lex atentát s ústavou vrátane posúdenia aj samotného skráteného legislatívneho konania, keďže naozaj tu dochádza k jeho nadmernému používaniu, ako som už spomínala, toto je štyridsiate piate. Spomeniem aj skrátené legislatívne konanie k zákonu o krajinnom plánovaní, ktoré bolo predložené do parlamentu ešte 7. 6. 2024 a dnes teda po šiestich mesiacoch tento zákon stále nie je ani schválený a ani tak skoro nebude, keďže bol opäť presunutý na ďalšiu schôdzu vo februári.
35. schôdza NR SR - 13.deň - B. popoludní
Dátum: 2025-06-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

60. Ďakujem veľmi pekne. No dnes tu počúvame, milí kolegovia z PS, taký naratív OĽANO, keď sa pani kolegyňa teraz v rozprave spýtala, že či, chce sa spýtať kolegov z OĽANO, že či im stojí za to kolaborovať so SMER-om. No ako, ja budem hovoriť za seba, lebo ja som nestraník. Nie som ani v hnutí, som len taký obyčajný človek, ktorý je tu v klube. Milá pani kolegyňa z PS SPOLU Jaurová, ja som človek, ktorý nemá rád zlodejov, kšeftárov, preto som sem prišiel. Nikdy som nekolaboroval, ani s HLAS-om, s ktorým ste vy chceli vládnuť. A teraz ten istý HLAS je v tej koalícii, ktorá tento zákon predkladá, idú ho schváliť. Takže ja neviem, prečo ste sa nespýtali aj kolegov z HLAS-u, s ktorými ste chceli vládnuť, s tým Šutajom ste chceli vládnuť a s ďalšími. Takže prečo ste sa ich, milá kolegyňa z PS SPOLU, nespýtali, prečo chcete kolaborovať, veď vy ste chceli s nami vládnuť? Ja vám môžem povedať, milá kolegyňa, že nikdy som tam za tým pultom nečítal, okrem nejakých dôležitých vecí, nič. A toto bola taká napísaná pekná esej o tom, ako netreba kolaborovať so SMER-om. A ja, ja som pri tom vašom, ak ste nás vyzvali, teda vyzvali ste mojich kolegov a mňa, ja som si predstavil, ako vy tu rozprávate plamenne o tom, akí sú smeráci a čo sú zač tí smeráci, a potom sa s tým pánom Jarjabkom, s ktorým máte večné problémy, vzadu tak rehocete, a tak sa s ním bavíte a taká ste s ním milá a príjemná. To nie je kolaborovanie? Takže ja som hlboko presvedčený, že nikto z hnutia SLOVENSKO nebude hlasovať. Ale to, že koučka má tieto hodnoty, no tak jednoducho je to strana, ktorá je v klube.
35. schôdza NR SR - 13.deň - B. popoludní
Dátum: 2025-06-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

38. Ďakujem veľmi pekne. Vieš, Igor, počúvame a budeme počúvať, že kolaborujú niektorí ľudia so SMER-om. Mne normálne, keď som počúval niektorých vystúpenie dnes, tak mi husacia koža stála, pretože ja si pamätám a presne si hovoril, ako pani Cigániková tam vpredu sedela, stála pred Kotlebom, kľačala, ako chodila za týmto, za Ficom s Pellegrinim, ako dostávali esemesky, SaS-ka, od Haščáka, Sulík s ním komunikoval, ako kolaborovali so SMER-om. A ja si to veľmi dobre pamätám, ako celá SaS-ka skolaborovala so SMER-om, s Ficom a povalila túto vládu. Oni ti budú rozprávať, že nie, oni nie. Ja si pamätám, ako tu kolaboroval Valášek so SMER-om, len aby PS-ko rýchle sa dostalo, lebo tá frustrácia bola obrovská a silná. Mali sme, koľko mali 6,9 či koľko, ja neviem o desatinku percent, takže vieš, oni ti budú rozprávať o kolaborácii a pritom takú kolaboráciu, ako spravili SaS-ka a Valášek so SMER-om, keď povalili demokratickú vládu, tak také som nezažil. Nikdy v živote som také nezažil. A ja si pamätám, ako tu vzadu sedeli s ficovcami a mojkali sa a pani Cigániková tá s každým smerákom bola najlepšia, najväčšia kamarátka. Prečo asi? Názor človeka je naozaj názorom človeka. To, že KDH má kresťanské hodnoty, to, že KDH presadzuje túto agendu, tak je to normálne. To, že PS-ko si presadzuje svoju agendu, je to normálne, absolútne. Ale, keď ja počujem, že kádeháci, keď vy budete hlasovať s Ficom, tak pozor, už nebudeme s vami spolupracovať, hej, dajte si veľký pozor. Tak akú spoluprácu chcete? Keď niekto spolupracovať pred voľbami chcel s Pellegrinim a Pellegrini bol preňho normálny? Hanba.
35. schôdza NR SR - 13.deň - A. dopoludnia
Dátum: 2025-06-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

90. Pani poslankyňa, vy ste sa tak rozohnili, keď pán poslanec povedal, že kradnete. No viete, ono je to o tom, že ak ste sa tak rozohnili, tak okamžite dajte trestné oznámenie na Počiatka, ktorý povedal, že Fico ukradol 2 mld. so Slotom. Verím, že to spravíte. Vy ste asi zabudli na tých 42 zlodejov, čo boli odsúdení zo SMER-u, čo kradli. Viete, pani poslankyňa, škoda, že nepočúvate, pani poslankyňa, lebo vy ste tuná sa rozohnili a nepočúvate, teraz sa tam bavíte vzadu. Ale viete pre niekoho to, že sa tu konsolidujú 2,7 mld. a už Kaliňák 1,7 mld. ide dávať z tých peňazí, ktoré sa majú konsolidovať, tak pre niekoho je to kradnutie, aj pre mňa je to krádež. Pre niekoho je krádež, keď niekto ide kúpiť košele, ktoré majú stáť 2 milióny a ide tie košele kúpiť za 24, 25, 30 miliónov, to je krádež. Pre mňa je krádež, keď niekto ide kúpiť čapice drahé. Pre mňa je krádež, keď si dá premiér Slovenskej republiky dvojnásobný plat, ukradne tým občanom, pre mňa je to krádež najmä, lebo tí občania si nedávajú dvojnásobné platy. Pani poslankyňa, vy keď sa rozčuľujete, že tu niekto povie, že SMER kradne, no viete, ja si myslím, že SMER ukradol občanom tie peniaze, ktoré dal tomu Bžánovi, či "Džánovi", tie obrovské peniaze. Viete, keď povie niekto, že kradnete to znamená, že nie je to myslené tým, že Fico chodí a ľuďom kradne z peňaženiek. Ale Fico kradne spôsobom, ktorý tých ľudí ožobračuje, a to je pre ľudí krádež. Tak sa nerozčuľujte a dajte na toho Počiatka. Vy ste nevideli na chate, ako Fico rozprával, že nebojte sa, za tie naše krádeže budeme potrestaní. Pani poslankyňa, pozrite si to.
35. schôdza NR SR - 12.deň - A. dopoludnia
Dátum: 2025-06-13
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

44. Ďakujem veľmi pekne. No tieto správy sú pre koalíciu len taká povinná jazda. Pani Stavrovská sem príde, povie, aké sú problémy. Viete, smutné je to, že štát naozaj vôbec, ale vôbec zdravotne oslabeným a postihnutým ľuďom nedáva to, čo by mal dávať. Západné krajiny, Dánsko, Fínsko, Švédsko a vyspelé krajiny ľuďom, ktorí naozaj, im osud prípadne iná príhoda zobrali možnosť plnohodnotne zdravotne žiť, tak tam, tam štát naozaj na sto percent týmto ľuďom pomáha. U nás? U nás si premiér zvýši plat dvojnásobne, u nás ministri si zvýšia dvojnásobne platy, u nás miliardy idú teraz do zbrojenia, lebo musíme šetriť a pre zdravotne oslabených nie je. Ja pani Stavrovskú tiež poznám osobne, tykáme si, a viem, čo robí a ako robí, ale, žiaľbohu, tá symbióza s tým štátom nie je. A žijeme naozaj v krajine, kde si mocní a papaláši dávajú amnestie, kde si udeľujú beztrestnosť, kde znižujú sadzbu za kradnutie a tie peniaze, ktoré potom ukradnú, tak namiesto toho, aby išli tým, ktorí to potrebujú, aby išli zdravotne oslabeným a ľuďom sociálne odkázaným, tak ich dostanú takí ako okolie Nitry na penzióny a na iné odporné záležitosti. A to je hanba, pán Hazucha.
35. schôdza NR SR - 11.deň - B. popoludní
Dátum: 2025-06-12
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

104. Ďakujem veľmi pekne. Keďže nemôžem z faktických klásť otázky pánovi predsedovi Najvyššieho kontrolného úradu, ja sa ho chcem tiež spýtať, lebo keď som si vypočul tú správu, tak to je naozaj silná kapusta aj pre capov, ktorí nám v našej záhrade vládnu a žerú nám našu zeleninu spoločnú. Takže ja sa ho chcem spýtať, či boli aj podané podnety v tých závažných veciach, o ktorých ste hovoril, lebo to, čo ste hovoril naozaj aj o platobnej agentúre, tak to bolo strašné. Viete, vy nemáte exekučnú právomoc žiadnu, ale podnety viete podávať. Je tak? Je. No a to ma zaujíma, pretože aj v tej správe zazneli také veci, ktoré sú aj, a ja by som poprosil naozaj občanov Slovenska, vypočujte si tú správu, ktorú dnes predniesol predseda Najvyššieho kontrolného úradu pán Andrassy, pretože to je veľmi zaujímavá správa a v súčasnej dobe je to správa, ktorá mrazí. No a ja sa naozaj chcem spýtať teda v tomto mojom krátkom vystúpení, keby ste mi mohli odpovedať, nakoľko ste podali podnety a nakoľko sú vaše zistenia tak naozaj závažné, že to môže ohroziť túto, teda nie ohroziť, ale že to môže ukázať občanom Slovenskej republiky, čo sa tu deje, pretože sami vidíte, a moji kolegovia, ktorých je tu tiež len pár teraz na večer, to našej vládnej koalícii je jedno, že či sa zistí nejaké závažné zistenie. Veď ako minister spravodlivosti ten nemá problém púšťať odsúdených ľudí, nemá problém púšťať ľudí, ktorí porušili zákon. My nemáme ministra spravodlivosti, ale ministra čističa, ktorý čistí, očisťuje tých, ktorí boli zákonne odsúdení. A tieto zistenia, ktoré sú, tak pre tuto vľavo, čo po mojej ľavej ruke sedia, partička, čo sedí, tak tým je to jedno, tí prídu a zahlasujú tak, ako chce Robert Fico. Tým je jedno, že či sú tie zistenia také alebo také. Budeme tu počúvať ačohentizmy o našej vláde a o tom, ako sme my to tu všetko zničili. Ale toto, čo ste počuli dnes, a ja to zopakujem, ja mám rád, keď opakovanie je matka múdrosti, prosím vás pekne, pozrite si túto správu, čo dnes tu predniesol predseda Najvyššieho kontrolného úradu. Takže ja by som bol veľmi rád, pán predseda, keby ste mi povedali, že či naozaj sú tam také veci, na ktoré sa podali podnety, lebo tá správa je strašná.
35. schôdza NR SR - 11.deň - B. popoludní
Dátum: 2025-06-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

69. Ďakujem veľmi pekne. Chcel by som hneď zareagovať na to, čo ste povedali v úvode, a to je to, že naozaj tá mantra o tom, že generál Lučanský nebol, teda nespáchal samovraždu, je niečo, čo tomuto národu spôsobuje obrovskú traumu, obrovskú traumu. Žilinku považujú za, skoro za Boha, ako naozaj. Tlieskajú tu Žilinkovi, chvália ho, ako to tu vedie, chvália tri šesť trojky. A keď Žilinka povedal a potvrdil, že generál Lučanský spáchal samovraždu, tak to je pre nich jedných uchom dnu a druhým von. Tak potom čo je pre vás ten Žilinka? Je to Boh, alebo len taký bľabotač? Tak beriete tie jeho slová o tom, že generál Lučanský spáchal samovraždu, za pravdivé? A keď generál Lučanský spáchal samovraždu, tak sa tu vytvorila komisia a my sme boli za to, aby sa vyšetrila táto udalosť. A pri streľbe na Roberta Fica sme tiež chceli, aby sa urobila komisia, aby sa naozaj vyšetrili veci, tak ako sa majú, či tí policajti nespôsobili, či teda, či boli spôsobilí, lebo videli sme, že sa strieľalo, z čoho sa strieľalo, ako sa strieľalo, aké boli zranenia? Veď na to máme právo. Máme ako občania to právo vedieť. A to ste sa všetci tuná strachom potentovali. Tak keď na jednej strane ste kričali, že vyšetríme samovraždu a na druhej strane nechcete vyšetriť taký závažný čin. Tú mantru si nechajte naozaj. A to svinstvo naozaj, ktoré vysielajú niektorí ľudia o tom, že generál Lučanský nespáchal samovraždu, ale bol zabitý, ubližuje tomuto národu. A to robíte, toto svinstvo šírite vy.
35. schôdza NR SR - 11.deň - B. popoludní
Dátum: 2025-06-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

65. Ja by som chcel veľmi pekne poďakovať Tiborovi Gašparovi za veľmi slušné vystúpenie. Naozaj veľmi slušne tu ukázal, ako sa dá autom zastaviť páchateľ, čo máme použiť, aké zbrane. Bolo to úžasné naozaj, Tibor je telocvikár, môj kolega, potom vyštudoval nejakú policajnú akadémiu a veľmi krásne to tu predviedol, že naozaj sa dá obuškom, bez obušku, rukou, hlavou, nohou zastaviť páchateľ, ale absolútne nehovoril o tom, o čom táto správa je. Mňa mrzí, že Tibor Gašpar a jeho vystupujúci nepochopili, alebo keď nepochopili, tak nech povedia, aké výhrady majú, lebo, viete, keď ja poviem, že mám výhradu voči Mikloškovi a nepoviem mu akú, tak, pán Mikloško, vieš, že ti tykám, tak pán Mikloško môže sa nahnevať. Ale povedať, ja mám výhradu, a akú máte výhradu, k čomu máte výhradu? Veď to povedzte. To sú také bláboly, ačohentizmy, lebo tu počúvame o tom, že naozaj tá správa je slušná, fantastická, jedinečná. Ale ja som v tej správe nepočul k téme a k tomu, čo prišiel pán Dobrovodský povedať, nič. Nič. To, že sa dá autom a obuškom zastaviť páchateľ, no to vieme a okrem toho čo? Takže, pán generál Gašpar, naozaj vám ďakujem za veľmi krásnu praktickú, teda teoretickú prednášku o tom, ako sa dá zastaviť páchateľ.
35. schôdza NR SR - 10.deň - B. popoludní
Dátum: 2025-06-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Hovoril si, milý kolega, o reptiliánoch. Ešte že si sa neotočil dozadu, lebo dvaja sa tam rozprávali. Hovoril si o televízii Slovan a ja musím povedať, že naozaj moderátor televízie Slovan, doktor RNDr. Mgr. PHD. GNT, Penta, Kotlár, tak ten naozaj tam fantastické veci pospomínal. Okrem iného, že naozaj, že tí Marťania existujú, že možno Martinka je tiež Marťanka. To tam bol v tej televízii. Reagujem na teba, aby ma neprerušil unavený Danko a musím povedať, že naozaj je fantastické, čo tento ortopéd predvádza, pretože to v dejinách Slovenska nemá obdobu. Nemá to obdobu. On zrazu prišiel, našiel si mikroskop a zistil nejaké grafy a zistil, že vlastne on je vyvolený. Ja som veriaci, ale vieš koľko na Slovensku ľudí, ktorí si myslia, že sú Ježiš Kristus? Prečo by si on nemohol myslieť, že je ľudový liečiteľ číslo jedna, ktorý má naozaj vedecké podklady od rôznych iných lekárov, ako sme tu už aj počuli, ktorí si tiež myslia, že vakcináciou sa ti do hlavy dostane kukurica, čiže to vystúpenie bolo fantastické, naozaj, ďakujem veľmi pekne, ja si ho ešte raz pustím, lebo som sa neskutočne bavil, ale smutné je to, že vakcinácie v novodobých dejinách ľudstva zachránili ľudstvo. To sa píše vo wikipédii, to sa píše naozaj na internete, že vakcíny nás zachránili a kedysi za komunistov očkovali tých, ktorí tu teraz rozprávajú, že, že sa nedajú očkovať, tak ich očkovali tak, že držali pusu a krok. Teraz im takí ako Kotlár rozprávajú, že tie vakcíny im dávajú do hlavy kukuricu, tak 30% národa, voliči SNS, plochozemci a iní, tvrdia, no, mne nedáte do hlavy nanočipy. Ja neviem, či tí reptiliáni a obidvaja reptiliáni ma počúvajú, super.